મહેશ દવે કઈ સમજી શકતા ન્હોતા કે મંજુરી કેવી રીતે આવી, સ્વાતીએ વાતનો ફોડ પાડતા કહ્યુ જુઓ મીત્ર આને કહેવાય, તમે રીટાયર્ડ થઈ રહ્યા હતા, તે વાત મંજરીએ બરાબર યાદ રાખી હતી અને તમને સરપ્રાઈઝ આપવા લંડનથી આવી છે. મહેશ દવે મંજરી સામે જોઈ રહ્યા તે મનોમન બબડયા જો તુ સર પ્રાઈઝ આપે તેવી ખબર હોત તો કયારનો રીટાયર્ડ થઈ ગયો હોત, તે રાત્રે મંજરી સ્વાતીની આગ્રહને કારણે રોકાઈ ગઈ, રાતે ત્રણે ખુબ વાતો કરી પણ મહેશ દવે જોઈ શકતા હતા કે મંજરી તેમની આંખોમાં જોઈ કઈ પણ કહ્યા વગર ઘણી બધી વાત કરતી હતી, રાતે મહેશ દવે પથારીમાં આડા પડયા પણ તે હજી મંજરીને સમજી શકયા જ ન્હોતા, કોઈ સ્ત્રી કોઈને મળ્યા વગર પણ પ્રેમ કરી શકે તે તેમને સમજાતુ જ ન્હોતુ. મંજરી બીજા દિવસે ત્યાંથી નિકળી અને અઠવાડીયા પાછી લંડન જવા નિકળી ત્યારે એરપોર્ટ ઉપર મહેશ દવે અને સ્વાતીને ચરણસ્પર્શ કર્યો હતો, જયારે મહેશ દવેના પગની આંગળીઓને મંજરીનો સ્પર્શ થયો ત્યારે તેમનાથી બોલાઈ જવાયુ કાયમ ખુશ રહેજે.. અને થોડીવારમાં તે આકાશની ઉંચાઈ તરફ જઈ રહેલા પોતાના પ્રેમને જોતા રહ્યા.